TISZAVASVÁRI VÁROS ÖNKORMÁNYZATA

**KÉPVISELŐ-TESTÜLETÉNEK**

**139/2019. (IV.30.) Kt. számú**

**határozata**

**A volt szenvedélybeteg otthon feladatellátását szolgáló ingatlan és ingó vagyon jogi helyzetének rendezéséről**

Tiszavasvári Város Önkormányzata Képviselő-testülete „**A volt szenvedélybeteg otthon feladatellátását szolgáló ingatlan és ingó vagyon jogi helyzetének rendezéséről”** elnevezésű előterjesztéssel kapcsolatban az alábbi döntést hozza:

1. **Elfogadja** a **Tiszavasvári Város Önkormányzata** (székhely: 4440 Tiszavasvári, Városháza tér 4.), a Magyar Állam képviseletében eljáró **Magyar Nemzeti Vagyonkezelő Zrt**. (székhely: 1133 Budapest, Pozsonyi u. 56.), a **Szociális és Gyermekvédelmi Főigazgatóság** (székhely: 1132 Budapest, Visegrádi u. 49.), valamint a **Városi Kincstár Tiszavasvári** (székhely: 4440 Tiszavasvári, Báthori u. 6.) **között,** **a tiszavasvári 1550 hrsz-ú**, a valóságban 4440 Tiszavasvári Vasvári Pál u. 110. szám alatti **ingatlan** és a „volt szenvedélybeteg személyek otthona” **feladatellátást szolgáló ingó vagyon** jogi helyzetének rendezése tárgyában **létrejövő megállapodást**, a jelen határozat **1. mellékletében foglalt tartalommal.**

II. Felhatalmazza a polgármestert az 1. pontban meghatározott megállapodás aláírására.

**Határidő:** azonnal **Felelős:** Szőke Zoltán polgármester

III. Felkéri a polgármestert, hogy a döntésről tájékoztassa a **Magyar Nemzeti Vagyonkezelő Zrt**., a **Szociális és Gyermekvédelmi Főigazgatóság,**  és a **Városi Kincstár Tiszavasvári** képviselőjét a határozat egy példányának megküldésével.

**Határidő:** azonnal **Felelős:** Szőke Zoltán polgármester

**Szőke Zoltán Ostorháziné dr. Kórik Zsuzsanna**

**polgármester jegyző**

139/2019. (IV.30.) Kt. hat. 1. melléklete

**Átadás-átvételi megállapodás**

amely létrejött:

egyrészről **Tiszavasvári Város Önkormányzata** (székhely: 4400 Tiszavasvári, Városháza tér 4.; törzsszám: 732462; adószám: 15732468-2-15; statisztikai számjel: 15732468-8411-321-15 képviseli: Szőke Zoltán **polgármester)**, mint átadó (a továbbiakban: **Önkormányzat)**,

másrészről a **Magyar Állam** képviseletében az állami vagyonról szóló 2007. évi CVI. törvény (a továbbiakban: Vtv.) 17. § (1) bekezdésének e) pontja alapján eljáró **Magyar Nemzeti Vagyonkezelő Zrt**. (székhely: 1133 Budapest, Pozsonyi út 56., cégjegyzékszám: 01-10-045784, statisztikai számjel: 14077340-6420-114-01, adószám: 14077340-2-44 képviseli: dr. Szabó Csaba igazgató és dr. Kranitz-Nagy Viktor igazgatóhelyettes együttesen), mint átvevő (a továbbiakban: **MNV Zrt**.),

harmadrészről a **Szociális és Gyermekvédelmi Főigazgatóság** (székhely: 1132 Budapest, Visegrádi u. 49., törzsszám: 802101, statisztikai számjel: 15802107-8412-312-01, adószám: 15802107-2-41, képviseli: Benedek István Zsolt főigazgató), mint Vagyonkezelő (a továbbiakban: **Vagyonkezelő)**,

**negyedrészről a Városi Kincstár Tiszavasvári (székhely: 4440 Tiszavasvári, Báthory utca 6.; törzsszám: 445968, adószám: 15445964-2-15; statisztikai számjel: 15445964-8411-322-15; képviseli: ………………………………..), mint Városi Kincstár ( a továbbiakban: Kincstár)**

– együttesen: **Felek** – között alulírott helyen és napon az alábbiak szerint:

**I. Előzmények:**

**I.1.** Az egyes szakosított szociális és gyermekvédelmi szakellátási intézmények állami átvételéről és egyes törvények módosításáról szóló 2012. évi CXCII. törvény (továbbiakban: ***Törvény***) 2.§ (1) bekezdése értelmében 2013. január 1-jével törvény erejénél fogva az államra szállt át a települési önkormányzat tulajdonában lévő, átvett feladatot ellátó szociális, gyermekvédelmi intézmény, az ezekkel kapcsolatos fenntartói jog és kötelezettség, továbbá az intézményekkel kapcsolatos valamennyi vagyon és vagyoni értékű jog, kivéve az önkormányzati tulajdonban lévő szellemi (szerzői és iparjogvédelmi) tulajdonjogokat, az átvett feladat ellátását végző vagy az átvett feladat ellátásában közreműködő, a települési önkormányzat vagy az átvett intézmény által alapított, az átvett feladat végzésében közreműködő közalapítvány, alapítvány alapítói joga (a települési önkormányzat által más alapítóval közösen alapított alapítvány, közalapítvány esetében az önkormányzatot megillető alapítói jogok), és azon gazdasági társaságokban és egyéb gazdálkodó szervezetekben fennálló önkormányzati tulajdoni részesedés, amelyek az átvett feladat ellátásában közreműködnek és részben vagy egészben a települési önkormányzat tulajdonában álltak.

A Törvény 2. § (4) bekezdése alapján az állam tulajdonába e törvénnyel került vagyonelemek vonatkozásában létesített kötelmi jogi jogviszonyokba - a projektek kivételével - jogutódként a vagyonkezelőként e törvény erejénél fogva kijelölt szerv lépett.

A Törvény 9. § (1) bekezdése alapján az e törvény alapján állami tulajdonba került vagyon az állami tulajdon keletkezésével egyidejűleg e törvény erejénél fogva ingyenesen a kijelölt szerv vagyonkezelésébe került. A vagyonkezelői jogviszonyra a továbbiakban az MNV Zrt. által kötött vagyonkezelési szerződésekre vonatkozó jogszabályi rendelkezéseket kell alkalmazni.

A Szociális és Gyermekvédelmi Főigazgatóságról szóló 316/2012. (XI. 13.) Korm. rendelet (továbbiakban: Korm.rendelet) 4. § (1) [bekezdésének](http://net.jogtar.hu/jr/gen/hjegy_doc.cgi?docid=A1200316.KOR#lbj1param) b) pontjával a Kormány a Vagyonkezelőt jelölte ki a törvény 2. § (3) bekezdése szerinti feladatok ellátására.

**I.2.** A Törvény fentiekben megjelölt 2.§ (1) és 9.§ (1) bekezdései alapján 2013. január 1. napjával állami tulajdonba, a Korm.rendelet 4.§ (1) b) pontja alapján pedig vagyonkezelő vagyonkezelésében került jogszabályi kijelölés alapján a Törvény 1. számú mellékletének 40. pontja alapján az ingatlan-nyilvántartásban **Tiszavasvári 1550 helyrajzi szám** alatt felvett, *kivett épület (átmeneti otthon)* megnevezésű, 1066 m2 alapterületű ingatlan (a továbbiakban: ***Ingatlan)* 1/1 arányú tulajdoni hányada, valamint Törvényben megjelölt átadás időpontjában abban található ingóságok.** Az ingatlanban a Törvény hatályba lépése időpontjában a Tiszavasvári Többcélú Kistérségi Társulás Tiszavasvári Szociális és Egészségügyi Szolgáltató központ Szenvedélybetegek Otthona (továbbiakban: ***Intézmény***) működött.

I.3.A Törvény hatálya alá tartozó intézmények, illetve az állami vagyon átvétele tárgyában az egyes szakosított szociális és gyermekvédelmi szakellátási intézmények állami átvételének részletes szabályairól és egyes kormányrendeletek módosításáról szóló 349/2012. (XII.12.) Korm.rendelet (továbbiakban. Vhr.) 1. számú melléklete szerinti átadás-átvételi megállapodások megkötésére került sor. Tekintettel arra, hogy a jelen megállapodással érintett Ingatlan tekintetében a Vhr. szerinti átadás-átvételi megállapodás megkötésére nem került sor, mivel a Vhr. 1. számú melléklete szerinti megállapodás tartalma alapján azon Intézmények átvételére volt alkalmazható, amelyek központi költségvetési szerv által fenntartottak voltak, a jelen megállapodásban megjelölt Intézmény pedig nem központi költségvetési szerv által fenntartott intézmény volt, hanem a Tiszavasvári Többcélú Kistérségi Társulás fenntartásában működött, így az Ingatlan, valamint az abban található ingóságok jogi helyzetének rendezése szükséges.

I.4. Felek rögzítik, hogy az Ingatlan tekintetében a Magyar Állam 1/1 arányú tulajdoni hányada külön megállapodás nélkül is átvezetésre került a Nyíregyházi Járási Hivatal Földhivatali Osztálya 4902362/2018.04.27. számú bejegyző határozata alapján.

**I.5.** Felek rögzítik, hogy Vagyonkezelő jogelődje, a Szabolcs-Szatmár-Bereg Megyei Intézményfenntartó Központ 2012. október 30. napján SZT-38598 számon vagyonkezelési szerződést (a továbbiakban: ***Vagyonkezelési szerződés***) kötött az MNV Zrt.-vel, amelyet több alkalommal módosítottak. Felek rögzítik, hogy a vagyonkezelési szerződés 1. és 2. számú melléklete kiegészül a jelen megállapodásban megjelölt Ingatlannal, valamint a jelen megállapodás 1. számú mellékletét képező ingólista szerinti ingóságokkal. Felek rögzítik, hogy Vagyonkezelő felügyeleti szerveként az Emberi Erőforrások Minisztériumának vezetője jelen szerződés megkötéséhez és a többször módosított SZT-38598 számú vagyonkezelési szerződés jelen megállapodás szerinti kiegészítéséhez az SZGYF-IKT-1811-…/2018 iktatószámú nyilatkozat záradékkal történő ellátásával hozzájárulását adta (másolatban *1. számú* mellékletként csatolva).

**I.6.** Az MNV Zrt. Ingó – és Ingatlanvagyonért Felelős Főigazgatója ….. IFŐIG számú határozatában jóváhagyta a megállapodás II.1. pontjában meghatározott ingatlanra, valamint a megállapodás II.2. pontjában meghatározott ingóságokra vonatkozóan jelen átadás-átvételi megállapodás megkötését.

**II. A megállapodás tárgya:**

**II.1**. Felek rögzítik, hogy az Előzményekben leírtakkal egyezően a jelen megállapodás tárgyát képező Ingatlan, valamint az Ingóságok a Törvény 2. § (1) bekezdés a) pontja alapján 2013. január 1. napjával a Magyar Állam tulajdonába, valamint a Törvény 9. § (1) bekezdése alapján a Vagyonkezelő vagyonkezelésébe kerültek.

A Magyar Állam tulajdonjoga és az MNV Zrt. tulajdonosi joggyakorlása az Ingatlan 1/1 tulajdoni hányadára a 49023/2/2018. 04. 27. számú határozattal, az ingatlan-nyilvántartásba, külön megállapodás hiányában is a jogszabályban foglaltak szerint bejegyzésre került.

**II.2. Ingatlan-nyilvántartásban szereplő bejegyzések:**

Szolgalmi jog, jogi jelleg:

Teher, széljegy:

**Egyéb, az ingatlan-nyilvántartásban nem szereplő terhek, adatok:**

Be nem jegyzett teher:

Ingatlanon található épületek:

Ingatlan használói: 2015. óta a Magyar Posta nem használja

**Az Ingatlan**

**nyilvántartási értéke: (2018.01.01. napi érték):**

Földterület:

Bruttó érték: 533.000,- Ft

Nettó érték: 533.000,- Ft

Épület:

Bruttó érték: 1.849.914,- Ft

Nettó érték: 1.209.526,- Ft

Értékcsökkenés: 640.388,- Ft

Az Önkormányzat tájékoztatja az MNV Zrt.-t és a Vagyonkezelőt, hogy az ingatlanon található épület külön álló, külön bejárattal és közműórákkal rendelkező 20 m2 nagyságú helyiségét a Magyar Posta Zrt. használja, az Önkormányzattal kötött, 2011. 11. 08-án kelt megállapodás alapján.

**II.3.** A megállapodás tárgyát képezik továbbá, a jelen megállapodás 2. számú mellékletében tételesen felsorolt azon ingóságok (továbbiakban: **Ingóságok**) is, amelyek a jelen megállapodás II.1. pontja szerint szintén a Magyar Állam tulajdonába, valamint Vagyonkezelő vagyonkezelésébe kellett volna, hogy kerüljenek, azonban azok jelenleg az Önkormányzat felügyelete alatt álló Városi Kincstár számviteli nyilvántartásában és az Önkormányzat fenntartásában álló Kornisné Liptay Elza Szociális és Gyermekjóléti Központ könyv szerinti használatában állnak. Az Ingóságok 2018.02.20. napi összesített

* bruttó nyilvántartási értéke: 258.763,-Ft,
* nettó nyilvántartási értéke: 0,-Ft,
* értékcsökkenés: 258.763,-Ft.

A jelen szerződés 3. számú mellékletéként a Városi Kincstár csatolja a rendelkezésére álló excell formátumú tárgyi eszköznyilvántartást.

Vagyonkezelő és Önkormányzat 20….. (év). ……. hónap ….. napján feladatellátási megállapodást kötöttek, annak ….. pontjában megjelölt átvállalt állami feladat ellátására, így jelen megállapodás aláírását követően az ingóságok használatát a tényleges használati viszonyoknak megfelelően használati megállapodással fogja rendezni Vagyonkezelő, az Önkormányzattal, valamint a fenntartásban álló Kornisné Liptay Elza Szociális és Gyermekvédelmi Központtal.

**II.4**. Vagyonkezelő kijelenti, hogy az Nvtv. 3. § (1) bekezdés 1. pont a) alpontja szerint átlátható szervezetnek minősül és ezáltal az Nvtv. 3. § (1) bek. 19. pont a) alpontja és 11. § (1) bekezdése alapján - és egyéb akadály hiányában - jogosult az Ingatlan és az Ingóságok vagyonkezelésére. Vagyonkezelő kijelenti továbbá, hogy az Ingatlan és az Ingóságok vagyonkezelésbe vételének akadálya nincsen.

**III.. Ingatlan-nyilvántartási rendezés:**

**III.1. Felek jelen megállapodás hatálybalépésével egyidejűleg feltétlen és visszavonhatatlan hozzájárulásukat adják ahhoz és egyben kérik az illetékes földhivatalt, hogy a Tiszavasvári 1550 hrsz-ú ingatlan 1/1 tulajdoni hányadára vonatkozóan**

**- Vagyonkezelő 1/1 arányban fennálló vagyonkezelői joga a Törvény 9.§ (1) bekezdése alapján „ingyenes vagyonkezelésbe kerülés” jogcímén bejegyzésre kerüljön, annak a ténynek az egyidejű feltüntetésével, hogy a Vtv. 3. § (1) bekezdése értelmében a rábízott állami vagyon felett az államot megillető tulajdonosi jogok és kötelezettségek összességét tulajdonosi joggyakorlóként – ha törvény vagy miniszteri rendelet eltérően nem rendelkezik – az MNV Zrt. gyakorolja.**

**III..2.** Vagyonkezelő kötelezettséget vállal arra, hogy jelen megállapodás alapján vagyonkezelői jogának az ingatlan-nyilvántartásba történő bejegyeztetése céljából az illetékes földhivatalnál jelen megállapodás létrejöttétől számított 30 napon belül eljár. Az ezzel kapcsolatos esetleges költségek a Vagyonkezelőt terhelik.

**IV. Egyéb rendelkezések:**

**IV.1.** Felek rögzítik, hogy a nyilvántartási értékadatok tájékoztató jellegűek.

**IV.2**. Az Ingatlan és Ingóságok birtokba adása Felek részvételével, átadás-átvételi jegyzőkönyv felvételével történik a jelen megállapodás létrejöttétől számított 30 napon belül előre egyeztetett időpontban. A birtokbaadási eljárást az MNV Zrt. részéről az MNV Zrt. Szabolcs-Szatmár-Bereg Megyei Területi Irodájának képviselője, a Vagyonkezelő részéről a Vagyonkezelő Szabolcs-Szatmár Bereg Megyei Kirendeltsége bonyolítja le. Az Ingatlan és az Ingóságok tekintetében Felek a birtokbavételi jegyzőkönyvben határozzák meg a nyilvántartásokba történő be- és kivezetés időpontját. Az Önkormányzat legkésőbb a birtokbavételi jegyzőkönyv keltét követő 15 napon belül írásban tájékoztatja az MNV Zrt-t és Vagyonkezelőt a birtokbavételi jegyzőkönyvben rögzített időpontra aktualizált bruttó és nettó értékről, illetve az értékcsökkenés mértékéről.

Felek rögzítik, hogy 2013. január 1. napjától a jelen Megállapodás létrejöttéig a közüzemi díjak, illetve az Ingatlan fenntartásával, működtetésével kapcsolatos valamennyi költség az Intézményt terheli. Felek kijelentik, hogy közüzemi díjtartozásból eredő, illetve az Ingatlan fenntartásával, működtetésével kapcsolatos költségre vonatkozó elszámolási kötelezettségük egymással szemben nem keletkezett.

Felek rögzítik, hogy az Ingatlant és az Ingóságokat az Önkormányzat a jelen Megállapodás létrejöttét követő 30 napon belül vezeti ki, Vagyonkezelő és az MNV Zrt. pedig ugyanezen napon vezeti be a nyilvántartásába a …. –i nyilvántartási értékállapot szerinti értéken.

Az Önkormányzat legkésőbb az állapot-felvételi jegyzőkönyv keltét követő 15 napon belül írásban tájékoztatja az MNV Zrt-t és Vagyonkezelőt az állapot-felvételi jegyzőkönyvben rögzített időpontra aktualizált bruttó és nettó értékről, illetve az értékcsökkenés mértékéről, valamint átadja a kivezetett Ingatlan és Ingóságok eszközkartonját.

Az állapot-felvételi jegyzőkönyvvel kapcsolatban az MNV Zrt. részéről az MNV Zrt. Szabolcs-Szatmár-Bereg Megyei Területi Irodájának képviselője, Vagyonkezelő nevében a Vagyonkezelő Szabolcs-Szatmár-Bereg Megyei Kirendeltségének Igazgatója jogosult nyilatkozatot tenni.

**IV. 3.** Jelen szerződés a Felek általi aláírásának napján – amennyiben az nem egyidejűleg történik - úgy a legkésőbbi aláírás napján – jön létre.

**IV.4.** Felek kijelentik, hogy a jelen megállapodás aláírásához szükséges felhatalmazással rendelkeznek. Az MNV Zrt. kijelenti, hogy Magyarországon bejegyzett gazdasági társaság, Vagyonkezelő kijelenti, hogy Magyarországon nyilvántartásba vett központi költségvetési szerv, Önkormányzat kijelenti, hogy helyi önkormányzat és ebből kifolyólag szerződéskötési képességük korlátozás alá nem esik.

**IV.5.** Felek kötelezettséget vállalnak arra, hogy jelen Megállapodás teljesítése érdekében kölcsönösen együttműködnek, folyamatosan és kölcsönösen tájékoztatják egymást minden, a jelen Megállapodásban foglaltakra lehetséges kihatással bíró körülményről.

**IV.6.** Felek rögzítik, hogy jelen Megállapodás bármely pontjának érvénytelensége nem hat ki a Megállapodás egészére, az nem érinti a jelen Megállapodás egyéb rendelkezéseinek érvényességét, kivéve, ha a Felek az érintett rendelkezések nélkül a megállapodást nem kötötték volna meg. Felek jóhiszeműen együttműködnek annak érdekében, hogy az ilyen rendelkezést mindegyik fél számára elfogadható, érvényes rendelkezéssel helyettesítsék.

**IV.7.** Az MNV Zrt. képviseletében dr. Szabó Csaba igazgató és dr. Kranitz-Nagy Viktor igazgatóhelyettes meghatalmazzák a Társaság munkavállalóját, dr. Lukovics-Szalai Viola (születési név: dr. Szalai Viola, születetési hely, idő: Tapolca, 1984.03.14., anyja neve: Németh Katalin; lakcím: 2120 Dunakeszi, Barackos köz 7/1., személyi azonosító: 2-840314-3837) vagyonkezelési jogi menedzsert, hogy jelen Szerződés lapjait és mellékletének lapjait helyettük és nevükben eljárva kézjegyével ellássa.

**IV.8.** Vagyonkezelő képviseletében Bátori Zsolt főigazgató meghatalmazza dr. Tretter Mariann vagyonkezelési jogi referenst, hogy jelen Szerződés lapjait és mellékletének lapjait helyette és nevében eljárva kézjegyével ellássa.

**VII. Jogviták rendezése:**

**VII.1.** Szerződő Felek megállapodnak abban, hogy a jelen megállapodással kapcsolatos esetleges vitáikat elsősorban tárgyalás útján igyekeznek rendezni. Ennek eredménytelensége esetében az általános szabályok szerint illetékes és hatáskörrel rendelkező rendes bírósághoz fordulnak jogorvoslatért.

**VII.2.** A jelen megállapodásban nem szabályozott kérdésekben az Nvtv., a Vtv., a Vhr., a Ptk., az Ötv., a Mötv. és az egyéb vonatkozó jogszabályok rendelkezései irányadóak.

Jelen megállapodást a Felek annak áttanulmányozása és értelmezése után, mint akaratukkal mindenben megegyezőt írták alá.

Jelen megállapodás 10 eredeti példányban készült és …… számozott lapból, valamint 4 elválaszthatatlan mellékletből áll, amelyből 5 példány az MNV Zrt-t, 3 példány a Vagyonkezelőt, 2 példány az Önkormányzatot illeti meg.

Jelen Szerződés elválaszthatatlan részét képező mellékletek:

1. számú melléklet: Emberi Erőforrások Minisztériuma által záradékolt nyilatkozat másolata
2. számú melléklet ingó lista
3. számú melléklet: Eszközkartonok
4. számú melléklet: Vagyont érintő szerződések kimutatása
5. számú melléklet: teljességi nyilatkozat

Budapest, 2019. ……….………… Tiszavasvári, 2019. …………………

|  |  |  |  |
| --- | --- | --- | --- |
| ……………………...…..…………. | ………………………………. | | |
| **a Magyar Állam képviseletében eljáró,**  **Magyar Nemzeti Vagyonkezelő Zrt.**  **átvevő** | **Tiszavasvári Önkormányzat**  **átadó** | | | |
|  |  | | |
| **dr. Szabó Csaba dr. Kranitz-Nagy Viktor** | | **Szőke Zoltán** |
| igazgató igazgató-helyettes | | polgármester |

|  |  |
| --- | --- |
| Az MNV Zrt. részéről ellenjegyzem:  Budapest, 2019. ……. hó……napján | Az Önkormányzat részéről ellenjegyzem:  Tiszavasvári, 2019. …...hó ……napján |
| név: …………  kamarai jogtanácsos  kamarai azonosító szám: …………………… | név: …………  kamarai jogtanácsos  kamarai azonosító szám:……………. |

Tiszavasvári, 2019. ……..

|  |
| --- |
| ………………………………. |
| **Városi Kincstár vezető** | |
|  | |
|  | |
|  | |
|  | |

Budapest, 2019. ……………….

**Szociális és Gyermekvédelmi Főigazgatóság**

……………………………………

|  |
| --- |
| **Benedek István** |
| főigazgató  Vagyonkezelő  A Vagyonkezelő részéről A Vagyonkezelő részéről  jogilag ellenjegyzem: pénzügyileg ellenjegyzem: |
| név: …………  kamarai jogtanácsos  kamarai azonosító szám: |

Budapesten, 2019. ……… hó…… napján Budapesten, 2019. ……… hó…… napján

………………………… ………………………………..

jogtanácsos gazdasági vezető

|  |
| --- |
|  |